CELEX: C2005/182/42
Language: da
Date: 2005-07-23 00:00:00
Title: Sag C-183/05: Sag anlagt den 22. april 2005 af Kommissionen for De Europæiske Fællesskaber mod Irland

23.7.2005   
            
            
               DA
            
            
               Den Europæiske Unions Tidende
            
            
               C 182/22
            
         Sag anlagt den 22. april 2005 af Kommissionen for De Europæiske Fællesskaber mod Irland
   (Sag C-183/05)
   (2005/C 182/42)
   Processprog: engelsk
   Ved De Europæiske Fællesskabers Domstol er der den 22. april 2005 anlagt sag mod Irland af Kommissionen for De Europæiske Fællesskaber ved Michael van Beek, som befuldmægtiget, bistået af avocat Matthieu Wemaëre, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Irland har tilsidesat artikel 12, stk. 2, og artikel 13, stk. 1, litra b), i direktiv 92/43/EØF om bevaring af naturtyper samt vilde dyr og planter (1), samt sine traktatforpligtelser, idet det har begrænset gennemførelsen i national ret af dette direktivs artikel 12, stk. 2, og artikel 13, stk. 1, litra b), til de arter i bilag IV til direktivet, som findes i Irland.
            
         
               —
            
            
               Det fastslås, at Irland har tilsidesat artikel 12, stk. 1, i direktiv 92/43/EØF, samt sine traktatforpligtelser, idet det ikke har truffet alle nødvendige foranstaltninger til effektivt at gennemføre den i direktivets artikel 12, stk. 1, påkrævede strenge beskyttelsesordning.
            
         
               —
            
            
               Det fastslås, at Irland har tilsidesat artikel 12, stk. 1, og artikel 16 i direktiv 92/43/EØF, idet det har bibeholdt bestemmelser i irsk lovgivning, som er uforenelige med direktivets artikel 12, stk. 1, og artikel 16.
            
         
               —
            
            
               Irland tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen har af følgende grunde gjort gældende, at Irland har undladt at efterkomme direktiv 92/43/EØF:
   
               —
            
            
               Der er ikke foretaget en fuldstændig gennemførelse af artikel 12, stk. 2, i direktiv 92/43/EØF (habitatdirektivet) i irsk ret, i det omfang opbevaring, transport eller salg af eller bytte med og udbud til salg eller bytte af arter, der er nævnt i bilag IV, litra a), til direktivet, kun forbydes for så vidt angår arter, der findes i Irland.
            
         
               —
            
            
               Der er ikke foretaget en fuldstændig gennemførelse af direktivets artikel 12, stk. 1, i irsk ret, i det omfang Irland ikke har vedtaget alle de særlige foranstaltninger, der er nødvendige for effektivt at etablere en streng beskyttelsesordning for de i bilag IV, litra a), nævnte dyrearter, der findes i Irland.
            
         
               —
            
            
               Der er sket en fejlagtig gennemførelse af direktivets artikel 12, stk. 1, og artikel 16, eftersom der findes en parallel undtagelsesordning, der er uforenelig med anvendelsesområdet for og betingelserne for anvendelsen af artikel 16, og som indebærer, at Irland tilsidesætter sin forpligtelse i henhold til artikel 12, stk. 1, til at indføre og bibeholde en streng beskyttelsesordning for de dyrearter, der er nævnt i bilag IV, litra a), til direktivet.
            
         
      (1)  EFT L 206, 22.7.1992, s. 7.